CELEX: 32021R1469
Language: ro
Date: 2021-09-10 00:00:00
Title: Regulamentul de punere în aplicare (UE) 2021/1469 al Comisiei din 10 septembrie 2021 de modificare a Regulamentului de punere în aplicare (UE) 2020/2235 în ceea ce privește adăugarea unui nou model de certificat pentru produsele de origine animală care provin din Uniune, sunt circulate într-o țară terță sau un teritoriu terț și circulate înapoi în Uniune după descărcare, depozitare și reîncărcare în acea țară terță sau teritoriu terț, de modificare a Regulamentului de punere în aplicare (UE) 2021/404 în ceea ce privește lista țărilor terțe autorizate pentru introducerea în Uniune a produselor de origine animală originare din și care se întorc în Uniune dintr-o țară terță sau teritoriu terț și de modificare a Regulamentului de punere în aplicare (UE) 2021/405 în ceea ce privește lista țărilor terțe sau a regiunilor acestora autorizate pentru introducerea în Uniune a produselor de origine animală și a anumitor mărfuri originare din și returnate în Uniune dintr-o țară terță sau dintr-o regiune a acesteia (Text cu relevanță pentru SEE)

13.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 321/21
               
            
         REGULAMENTUL DE PUNERE ÎN APLICARE (UE) 2021/1469 AL COMISIEI
         din 10 septembrie 2021
         de modificare a Regulamentului de punere în aplicare (UE) 2020/2235 în ceea ce privește adăugarea unui nou model de certificat pentru produsele de origine animală care provin din Uniune, sunt circulate într-o țară terță sau un teritoriu terț și circulate înapoi în Uniune după descărcare, depozitare și reîncărcare în acea țară terță sau teritoriu terț, de modificare a Regulamentului de punere în aplicare (UE) 2021/404 în ceea ce privește lista țărilor terțe autorizate pentru introducerea în Uniune a produselor de origine animală originare din și care se întorc în Uniune dintr-o țară terță sau teritoriu terț și de modificare a Regulamentului de punere în aplicare (UE) 2021/405 în ceea ce privește lista țărilor terțe sau a regiunilor acestora autorizate pentru introducerea în Uniune a produselor de origine animală și a anumitor mărfuri originare din și returnate în Uniune dintr-o țară terță sau dintr-o regiune a acesteia
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 230 alineatul (1), articolul 238 alineatul (3) și articolul 239 alineatul (3),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (2), și în special articolul 90 primul paragraf literele (a) și (e), articolul 126 alineatul (3) și articolul 127 alineatul (2),
         întrucât:
         
                     (1)
                  
                  
                     Regulamentul (UE) 2016/429 stabilește norme privind bolile animalelor care sunt transmisibile la animale sau la om, inclusiv cerințe privind certificarea oficială a sănătății animale pentru diferite tipuri de circulații care implică animale, materiale germinative și produse de origine animală, precum și cerințe pentru introducerea în Uniune. Cerințele respective referitoare la introducerea în Uniune a animalelor vii, a materialelor germinative și a produselor de origine animală sunt specificate mai în detaliu în Regulamentul delegat (UE) 2020/692 al Comisiei (3).
                  
               
                     (2)
                  
                  
                     Regulamentul (UE) 2017/625 stabilește norme pentru efectuarea controalelor oficiale și a altor activități oficiale desfășurate de autoritățile competente ale statelor membre pentru a asigura respectarea normelor menționate la articolul său 1 alineatul (2), printre altele norme privind siguranța alimentelor în toate etapele producției, prelucrării și distribuției, precum și cerințe privind sănătatea și bunăstarea animalelor și privind subprodusele de origine animală.
                  
               
                     (3)
                  
                  
                     Regulamentul de punere în aplicare (UE) 2020/2235 al Comisiei (4) stabilește modele de certificate de sănătate animală/oficiale și certificate oficiale pentru introducerea în Uniune a animalelor, a produselor de origine animală, a produselor compuse, a materialelor germinative, a subproduselor de origine animală, a germenilor destinați consumului uman și a semințelor destinate producției de germeni destinați consumului uman.
                  
               
                     (4)
                  
                  
                     Cu toate acestea, Regulamentul de punere în aplicare (UE) 2020/2235 nu include niciun model de certificat care să vizeze introducerea în Uniune a produselor și mărfurilor respective care sunt originare din Uniune și care sunt circulate către o țară terță sau un teritoriu terț și care sunt apoi circulate înapoi în Uniune din țara terță respectivă sau teritoriul terț respectiv după descărcare, depozitare și reîncărcare. Prin urmare, este necesar să se modifice regulamentul de punere în aplicare respectiv pentru a prevedea astfel de tip de model de certificat și pentru a evita perturbări nejustificate ale comerțului în astfel de cazuri.
                  
               
                     (5)
                  
                  
                     Articolul 229 din Regulamentul (UE) 2016/429 prevede că transporturile de animale, de materiale germinative și de produse de origine animală care intră în Uniune trebuie să provină dintr-o țară terță, dintr-un teritoriu terț, dintr-o zonă sau dintr-un compartiment al acestora care sunt precizate în conformitate cu articolul 230 alineatul (1) din regulamentul respectiv.
                  
               
                     (6)
                  
                  
                     Regulamentul delegat (UE) 2020/692 completează Regulamentul (UE) 2016/429 în ceea ce privește cerințele de sănătate animală pentru introducerea în Uniune a transporturilor de animale, de materiale germinative și de produse de origine animală din țări terțe sau teritorii sau din zone sau compartimente ale acestora în cazul animalelor de acvacultură. Articolul 3 primul paragraf litera (a) din Regulamentul delegat (UE) 2020/692 prevede că transporturile de animale, de materiale germinative și de produse de origine animală care intră care intră sub incidența sa pot fi introduse în Uniune numai dacă provin dintr-o țară terță sau dintr-un teritoriu terț sau zonă sau compartiment ale acestora, menționate pentru specia de animale, pentru materialele germinative și pentru produsele de origine animală respective în conformitate cu cerințele de sănătate animală prevăzute în regulamentul delegat respectiv.
                  
               
                     (7)
                  
                  
                     Regulamentul de punere în aplicare (UE) 2021/404 al Comisiei (5) stabilește listele cu țările terțe, teritoriile sau zonele acestora – sau, în cazul animalelor de acvacultură, compartimentele lor – din care se permite introducerea în Uniune a respectivelor specii și categorii de animale și a respectivelor categorii de materiale germinative și de produse de origine animală care intră sub incidența Regulamentului delegat (UE) 2020/692.
                  
               
                     (8)
                  
                  
                     Anexa XXII la Regulamentul de punere în aplicare (UE) 2021/404 prevede lista țărilor terțe autorizate pentru introducerea în Uniune a transporturilor de animale, de materiale germinative sau de produse de origine animală originare din Uniune și care se întorc în Uniune după ce au fost transportate printr-o țară terță sau un teritoriu terț. Este necesar ca anexa respectivă să fie modificată pentru a include țările terțe sau teritoriile terțe autorizate pentru introducerea în Uniune a transporturilor de produse de origine animală originare din Uniune care, după depozitare în țările terțe sau teritoriile terțe respective, sunt circulate înapoi în Uniune, precum și pentru a menționa condițiile specifice care trebuie îndeplinite în astfel de cazuri.
                  
               
                     (9)
                  
                  
                     Regulamentul (UE) 2017/625 prevede, de asemenea, că transporturile de anumite animale și mărfuri pot intra în Uniune numai dintr-o țară terță sau dintr-o regiune a acesteia care figurează pe o listă întocmită de Comisie în acest scop.
                  
               
                     (10)
                  
                  
                     Regulamentul delegat (UE) 2019/625 al Comisiei (6) completează Regulamentul (UE) 2017/625 în ceea ce privește cerințele de introducere în Uniune a transporturilor de anumite animale și mărfuri destinate consumului uman provenind din țări terțe sau din regiuni ale acestora, pentru a asigura faptul că ele respectă cerințele relevante stabilite în normele menționate la articolul 1 alineatul (2) litera (a) din Regulamentul (UE) 2017/625 sau cerințe recunoscute a fi cel puțin echivalente.
                  
               
                     (11)
                  
                  
                     Regulamentul de punere în aplicare (UE) 2021/405 al Comisiei (7) stabilește listele țărilor terțe sau regiunilor acestora din care este autorizată introducerea în Uniune a produselor de origine animală și a anumitor mărfuri, completând listele prevăzute în Regulamentul de punere în aplicare (UE) 2021/404. Pentru a permite introducerea în Uniune a produselor de origine animală care nu intră în domeniul de aplicare al Regulamentului delegat (UE) 2020/692, este necesar ca Regulamentul de punere în aplicare (UE) 2021/405 să fie modificat pentru a cuprinde țările terțe sau regiunile autorizate pentru introducerea în Uniune a transporturilor de astfel de produse de origine animală și de anumite mărfuri originare din Uniune care, după depozitare în țările terțe sau regiunile terțe respective, sunt circulate înapoi în Uniune și îndeplinesc condițiile prevăzute în Regulamentul delegat (UE) 2019/625.
                  
               
                     (12)
                  
                  
                     Prin urmare, este necesar ca Regulamentele de punere în aplicare (UE) 2020/2235, (UE) 2021/404 și (UE) 2021/405 să fie modificate în consecință.
                  
               
                     (13)
                  
                  
                     Din motive de securitate juridică, este necesar ca prezentul regulament să intre în vigoare în regim de urgență.
                  
               
                     (14)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2020/2235 se modifică după cum urmează:
            
                        1.
                     
                     
                        Se introduce următorul articol 30a între articolul 30 și articolul 31:
                        
                           „Articolul 30a
                           Model de certificat de sănătate animală/certificat oficial pentru introducerea în Uniune a produselor de origine animală și a anumitor mărfuri care provin din Uniune, sunt circulate către o țară terță sau un teritoriu terț și sunt circulate înapoi în Uniune după descărcare, depozitare și reîncărcare în respectiva țară terță sau respectivul teritoriu terț
                           Certificatul de sănătate animală/certificatul oficial menționat la articolul 1 alineatul (3) litera (b) punctul (i), care este destinat să fie utilizat pentru introducerea în Uniune a produselor de origine animală și a anumitor mărfuri originare din Uniune care sunt circulate către o țară terță sau teritoriu terț și circulate înapoi în Uniune după descărcare, depozitare și reîncărcare în țara terță respectivă sau teritoriul terț respectiv, trebuie să corespundă modelului STORAGE-TC-PAO întocmit în conformitate cu modelul prevăzut în capitolul 53 din anexa III.”
                        
                     
                  
                        2.
                     
                     
                        Anexa III se modifică în conformitate cu anexa I la prezentul regulament.
                     
                  
         
            Articolul 2
            Anexa XXII la Regulamentul de punere în aplicare (UE) 2021/404 se modifică în conformitate cu anexa II la prezentul regulament.
         
         
            Articolul 3
            Se introduce următorul articol 26a între articolul 26 și articolul 27 din Regulamentul de punere în aplicare (UE) 2021/405:
            
               
                  „Articolul 26a
                  Lista țărilor terțe autorizate pentru introducerea în Uniune a produselor de origine animală și a anumitor mărfuri care provin din Uniune, sunt circulate într-o țară terță sau într-o regiune a acesteia și sunt circulate înapoi în Uniune după descărcare, depozitare și reîncărcare în respectiva țară terță sau regiune a acesteia
                  Transporturile de produse de origine animală și de anumite mărfuri care provin din Uniune, sunt circulate către o țară terță sau o regiune a acesteia și sunt circulate înapoi în Uniune după descărcare, depozitare și reîncărcare în respectiva țară terță sau regiune a acesteia se autorizează pentru introducere în Uniune numai dacă provin din țările terțe sau regiunile acestora autorizate pentru introducere în Uniune în conformitate cu anexa XXII la Regulamentul de punere în aplicare (UE) 2021/404 și menționate în Decizia 2011/163/UE.”
               
            
         
         
            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  JO L 95, 7.4.2017, p. 1.
         
            (3)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
         
            (4)  Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).
         
            (5)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
         
            (6)  Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
         
            (7)  Regulamentul de punere în aplicare (UE) 2021/405 al Comisiei din 24 martie 2021 de stabilire a listelor cu țările terțe sau regiunile din acestea autorizate pentru introducerea în Uniune a anumitor animale și mărfuri destinate consumului uman în conformitate cu Regulamentul (UE) 2017/625 al Parlamentului European și al Consiliului (JO L 114, 31.3.2021, p. 118).
      
      
         
            ANEXA I
            Anexa III la Regulamentul de punere în aplicare (UE) 2020/2235 se modifică după cum urmează:
            
                        1.
                     
                     
                        În lista certificatelor se adaugă o nouă categorie după rubrica pentru „TRANSIT-COMP”, intitulată „tranzitul prin Uniune către o țară terță fie prin tranzit imediat, fie după depozitarea în Uniune, a produselor compuse”:
                        
                                    „produse de origine animală și anumite mărfuri care sunt originare din Uniune, sunt deplasate către o țară terță sau un teritoriu terț și sunt deplasate înapoi în Uniune după descărcare, depozitare și reîncărcare în țara terță respectivă sau în teritoriul terț respectiv
                                    
                                 
                              
                                    STORAGE-TC PAO
                                 
                                 
                                    Capitolul 53: Model de certificat de sănătate animală/oficial pentru introducerea în Uniune a produselor de origine animală și a anumitor mărfuri care sunt originare din Uniune, sunt deplasate către o țară terță sau un teritoriu terț și sunt deplasate înapoi în Uniune după descărcare, depozitare și reîncărcare în țara terță respectivă sau în teritoriul terț respectiv”.
                                 
                              
                  
                        2.
                     
                     
                        După capitolul 52, se inserează următorul capitol 53:
                        „CAPITOLUL 53
                        
                           MODEL DE CERTIFICAT DE SĂNĂTATE ANIMALĂ/OFICIAL PENTRU INTRODUCEREA ÎN UNIUNE A PRODUSELOR DE ORIGINE ANIMALĂ ȘI A ANUMITOR MĂRFURI CARE SUNT ORIGINARE DIN UNIUNE, SUNT DEPLASATE CĂTRE O ȚARĂ TERȚĂ SAU UN TERITORIU TERȚ ȘI SUNT DEPLASATE ÎNAPOI ÎN UNIUNE DUPĂ DESCĂRCARE, DEPOZITARE ȘI REÎNCĂRCARE ÎN ȚARA TERȚĂ RESPECTIVĂ SAU ÎN TERITORIUL TERȚ RESPECTIV (MODEL STORAGE-TC-PAO)
                        
                        
                           
                        
                           
                        
                                    
                                       ȚARA
                                    
                                 
                                 
                                    
                                       Model de certificat STORAGE-TC-PAO
                                    
                                 
                              
                                    
                                       Partea II: Certificare
                                    
                                 
                                 
                                    
                                                
                                                   II.
                                                
                                             
                                             
                                                Informații sanitare
                                             
                                          
                                 
                                    
                                       II.a
                                    
                                 
                                 
                                    
                                       Referința certificatului
                                    
                                 
                                 
                                    
                                       II.b
                                    
                                 
                                 
                                    
                                       Referința IMSOC
                                    
                                 
                              
                                    
                                                
                                                   II.1.
                                                
                                             
                                             
                                                Atestare de sănătate
                                                Subsemnatul, medic veterinar oficial, certific că transportul de produse de origine animală sau mărfuri descrise în partea I:
                                                
                                                            II.1.1.
                                                         
                                                         
                                                            este originar din Uniune și a fost produs în Uniune și a fost eligibil pentru introducere pe piață în Uniune și
                                                         
                                                      
                                                            II.1.2.
                                                         
                                                         
                                                            a fost ambalat în Uniune și, pentru produsele de origine animală, a fost marcat în Uniune în conformitate cu secțiunea I din anexa II la Regulamentul (CE) nr. 853/2004 și
                                                         
                                                      
                                                            II.1.3.
                                                         
                                                         
                                                            este destinat Uniunii și
                                                         
                                                      
                                                            II.1.4.
                                                         
                                                         
                                                            nu a fost modificat ilicit și nu a fost supus niciunei alte manipulări decât descărcarea, depozitarea, reîncărcarea și transportul în (1) …, iar pentru produsele de origine animală, a fost depozitat și transportat în conformitate cu cerințele relevante din anexa III la Regulamentul (CE) nr. 853/2004 al Parlamentului European și al Consiliului.
                                                         
                                                      
                                          
                                                
                                                   II.2.
                                                
                                             
                                             
                                                Atestat de depozitare
                                                Subsemnatul, medic veterinar oficial, certific că transportul de produse de origine animală sau mărfuri descrise în partea I:
                                                
                                                            II.2.1.
                                                         
                                                         
                                                            a fost depozitat într-o unitate (unități) autorizată (autorizate)/înregistrată (înregistrate) și
                                                         
                                                      
                                                            II.2.2.
                                                         
                                                         
                                                            a fost reîncărcat în unitatea autorizată/înregistrată, sub supravegherea autorității competente.
                                                         
                                                      
                                                   Observații
                                                
                                                În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentului certificat, referirile din prezentul certificat la Uniune includ Regatul Unit în ceea ce privește Irlanda de Nord.
                                                Prezentul certificat este destinat introducerii în Uniune a transporturilor de produse care fac obiectul certificatelor prevăzute la articolele 8-29 din Regulamentul de punere în aplicare (UE) 2020/2235 care provin dintr-un stat membru al Uniunii, sunt deplasate către o țară terță sau un teritoriu terț menționate în anexa XXII la Regulamentul de punere în aplicare (UE) 2021/404 al Comisiei, care îndeplinesc condiția specifică de a fi „Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după depozitare” și sunt deplasate înapoi în Uniune din țara terță respectivă sau din teritoriul terț respectiv după ce au fost descărcate, depozitate și reîncărcate.
                                                Prezentul certificat de sănătate animală/oficial se completează conform notelor privind completarea certificatelor prevăzute în capitolul 4 din anexa I la Regulamentul de punere în aplicare (UE) 2020/2235.
                                                
                                                   Partea I:
                                                
                                                
                                                            Caseta 1.7
                                                         
                                                         
                                                            :
                                                         
                                                         
                                                            Se indică denumirea și codul ISO de țară al țării în care mărfurile au fost produse, fabricate sau ambalate (etichetate cu marca de identificare).
                                                         
                                                      
                                                   Partea II:
                                                
                                                
                                                            
                                                               (1)
                                                            
                                                         
                                                         
                                                            Codul zonei în conformitate cu coloana 2 din tabelul prevăzut în partea 1 a anexei XXII la Regulamentul de punere în aplicare (UE) 2021/404; numai pentru zonele menționate cu condiția specifică „Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după depozitare” în coloana 6 din tabelul respectiv.
                                                         
                                                      
                                          
                              
                                     
                                 
                                 
                                    
                                       Medic veterinar oficial
                                    
                                 
                                 
                                     
                                 
                              
                                     
                                 
                                 
                                    Numele (cu majuscule)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Data
                                 
                                 
                                    Calificarea și titlul
                                 
                                 
                                     
                                 
                                 
                                     
                                 
                              
                                     
                                 
                                 
                                    Ștampila
                                 
                                 
                                    Semnătura”
                                 
                                 
                                     
                                 
                                 
                                     
                                 
                              
                  
      
      
         
            ANEXA II
            Anexa XXII la Regulamentul de punere în aplicare (UE) 2021/404 se modifică după cum urmează:
            
                        1.
                     
                     
                        În partea 1, rubricile pentru Regatul Unit, Guernsey și Insula Man și Jersey se înlocuiesc cu următorul text:
                        
                                    „GB
                                    
                                    Regatul Unit
                                 
                                 
                                    GB-0
                                 
                                 
                                    Animale și materiale germinative care intră în domeniul de aplicare al Regulamentului delegat (UE) 2020/692 al Comisiei
                                 
                                 
                                     
                                 
                                 
                                    Modele de certificate pentru circulația în interiorul Uniunii
                                 
                                 
                                    Dintr-un stat membru către alte state membre prin Regatul Unit sau dependențele Coroanei Britanice
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produse de origine animală și anumite mărfuri care fac obiectul certificatelor prevăzute la articolele 8-29 din Regulamentul de punere în aplicare (UE) 2020/2235
                                 
                                 
                                    STORAGE-TC-PAO
                                 
                                 
                                    Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după descărcare, depozitare și reîncărcare
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Guernsey
                                 
                                 
                                    GG-0
                                 
                                 
                                    Animale și materiale germinative care intră în domeniul de aplicare al Regulamentului delegat (UE) 2020/692
                                 
                                 
                                     
                                 
                                 
                                    Modele de certificate pentru circulația în interiorul Uniunii
                                 
                                 
                                    Dintr-un stat membru către alte state membre prin Regatul Unit sau dependențele Coroanei Britanice
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produse de origine animală și anumite mărfuri care fac obiectul certificatelor prevăzute la articolele 8-29 din Regulamentul de punere în aplicare (UE) 2020/2235
                                 
                                 
                                    STORAGE-TC-PAO
                                 
                                 
                                    Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după descărcare, depozitare și reîncărcare
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Insula Man
                                 
                                 
                                    IM-0
                                 
                                 
                                    Animale și materiale germinative care intră în domeniul de aplicare al Regulamentului delegat (UE) 2020/692
                                 
                                 
                                     
                                 
                                 
                                    Modele de certificate pentru circulația în interiorul Uniunii
                                 
                                 
                                    Dintr-un stat membru către alte state membre prin Regatul Unit sau dependențele Coroanei Britanice
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produse de origine animală și anumite mărfuri care fac obiectul certificatelor prevăzute la articolele 8-29 din Regulamentul de punere în aplicare (UE) 2020/2235
                                 
                                 
                                    STORAGE-TC-PAO
                                 
                                 
                                    Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după descărcare, depozitare și reîncărcare
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Animale și materiale germinative care intră în domeniul de aplicare al Regulamentului delegat (UE) 2020/692
                                 
                                 
                                     
                                 
                                 
                                    Modele de certificate pentru circulația în interiorul Uniunii
                                 
                                 
                                    Dintr-un stat membru către alte state membre prin Regatul Unit sau dependențele Coroanei Britanice
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produse de origine animală și anumite mărfuri care fac obiectul certificatelor prevăzute la articolele 8-29 din Regulamentul de punere în aplicare (UE) 2020/2235
                                 
                                 
                                    STORAGE-TC-PAO
                                 
                                 
                                    Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după descărcare, depozitare și reîncărcare”
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        În partea 3, după rubrica referitoare la condiția specifică „Dintr-un stat membru către alte state membre prin Regatul Unit sau dependențele Coroanei Britanice” și înainte de rubrica „Aqua – Din Rusia către Rusia” se introduce următoarea rubrică:
                        
                                    „Transporturi care sunt originare din Uniune și sunt deplasate către o țară terță sau un teritoriu terț și deplasate înapoi în Uniune după descărcare, depozitare și reîncărcare
                                 
                                 
                                    Transporturile de mărfuri menționate în partea 1 coloana 4, originare din Uniune, care sunt deplasate către regiunea menționată în partea 1 coloana 2 și care sunt apoi deplasate înapoi în Uniune după descărcare, depozitare și reîncărcare în țara terță respectivă sau în teritoriul terț respectiv se autorizează să fie introduse în Uniune cu condiția să fie însoțite de modelul de certificat «STORAGE-TC-PAO» prevăzut în Regulamentul de punere în aplicare (UE) 2020/2235, în plus față de documentele care însoțesc transportul pentru exportul acestuia către țara terță sau teritoriul terț.”